বর্ণাঢ্য আয়োজনে কক্সবাজার সাগরপাড়ের এক তারকা হোটেলে অনুষ্ঠিত হয়েছে বাংলাদেশ স্যাটেলাইট  চ্যানেলের প্রসারে সাংবাদিকদের ভূমিকা শীর্ষক সেমিনার। শনিবার রাতে বিনোদন সাংবাদিকতার ছয় দশক উপলক্ষে অনুষ্ঠিত এই সেমিনারের স্বাগত বক্তব্য রাখেন চ্যানেল আইর ব্যবস্থাপনা পরিচালক ফরিদুর রেজা সাগর। এতে মূল প্রবন্ধ পাঠ করেন,পাক্ষিক আনন্দ ভুবন এর নির্বাহী সম্পাদক সৈকত সালাহ উদ্দিন। চ্যানেল আইর প্রধান জনসংযোগ কর্মকর্তা হাবিবুল হুদা পিটুর সহযোগীতায় অপু মাহফুজের উপস্থাপনায় অনুষ্ঠিত উক্ত সেমিনারে দেশের প্রখ্যাত রন্দন বিশেষজ্ঞ কেকা ফেরদোসি,চলচিত্র প্রযোজক হাবিবুর রহমান খান, মুশফিকুর রহমান গুলজার, ছড়াকার আমিরুল ইসলাম, প্রথম  আলোর সিনিয়র সাব এডিটর মেহেদী মাসুদ, কক্সবাজার সাংবাদিক ইউনিয়নের সভাপতি আবু তাহের চৌধুরী,পাক্ষিক তারকা লোকের সম্পাদক ইব্রাহিম খলিল, দৈনিক বাংলাবাজার পত্রিকার সিনিয়র প্রতিবেদক মনিরুল ইসলাম ও বিবিসির সন্জিব সাহা বক্তব্য রাখেন। সেমিনারে অন্যান্যদের মধ্যে দৈনিক আমদের সময়র সিনিয়র সাব-এডিটর ও আমাদের অর্থনীতির যুগ্ন বার্তা সম্পাদক রিমন মাহফুজ, বাংলাদেশ বিনোদন সাংবাদিক সমিতির সভাপতি ও বিনোদন ধারার সম্পাদক আবুল হোসেন মজুমদার, দৈনিক ডেসটিনির বিনোদন সম্পাদক দুলাল খান, দৈনিক কক্সবাজারবাণী সম্পাদক ফরিদুল মোস্তফা খান,  পরিচালক এইচ.এম আবু ছিদ্দিক, পাক্ষিক আনন্দধারার প্রতিবেদক ঝোটন চৌধুরীসহ বিভিন্ন জাতীয় দৈনিক, সংবাদ মাধ্যম, সাপ্তাহিক ও পাক্ষিক পত্রিকার ৩৫ জন বিনোদন সাংবাদিক অংশ নেন।